**Kas veiksminga versle**

1. **Strategija: sugalvokite ir vadovaukites aiškiai suformuluota, kryptinga strategija**

Kokia bebūtų jūsų strategija, ar mažos kainos, ar nauja produkcija, ji bus veiksminga, jeigu bus tiksliai apibrėžta, aiški darbuotojams, klientams, partneriams ir investuotojams. Viena iš pagrindinių sričių, į kurią dėmesį sutelkė bendrovės laimėtojos, buvo įmonės plėtra. Strategija, kuria jūs vadovaujates, turėtų lemti, kad kas penkerius metus jūsų verslas išaugtų dvigubai ir tuo pačiu metu būtų plėtojamas naujas, tačiau su senuoju nesusijęs verslas, apytikriai perpus mažesnis už egzistuojantį. Visiškai nesvarbu, kokiomis priemonėmis pasiekiama tokia plėtra. Tai gali būti padaryta plečiant įmonę, sujungiant ją su kita ar nuperkant smulkesnę konkurentę, o galbūt pasitelkiant abu variantus. Svarbu yra tai, kad siekdami plėtoti esamą verslą, jūs žengiate į nepažįstamas, naujas verslo sritis, kurios laikui bėgant gali tapti kur kas daugiau žadančios už dabartinį verslą.

1. **Vykdymas: išvystykite ir vadovaukites nepriekaištingu darbo vykdymo planu**

Tikriausiai ne visuomet pavyksta pradžiuginti savo klientus, tačiau turite pasistengti niekuomet jų nenuvilti. Bendrovės laimėtojos nuolat stebi ir tenkina savo klientų poreikius bei lūkesčius, nes teikia jiems kokybiškas paslaugas ar prekes. Prasta kokybė, žinoma, būtų greitai pastebėta. Galbūt jūsų niekada nelygins su pačiais prasčiausiais paslaugos tiekėjais, tačiau realu, kad neskirdami kokybei pakankamai dėmesio, netrukus atsidursite pačiame sąrašo gale.

1. **Kultūra: išvystykite ir vadovaukites į vykdymą orentuota kultūra**

Kolektyvinės kultūros šalininkai kartais tvirtina, kad darbą pavertus linksmybėmis, visa kita sekasi puikiai. Malonumas, koks jis bebūtų, dirbant darbą tėra antrinis dalykas, atsižvelgiant į vykdymą. Sėkmingos bendrovės vadovavosi kolektyvinės kultūros modeliais, keliančiais aukštus vykdymo reikalavimus, kuriuos darbuotojai palankiai priėmė.

Vienas geriausių rodiklių, atskleidžiančių, ar jūsų bendrovė orientuojasi į vykdymą, yra sugebėjimas tvarkytis su prastai vykdomomis užduotimis ir jas atliekančiaisiais. Lengva paskatinti gerus darbuotojus. Svarbu stengtis suburti tokį kolektyvą, kad jame nebūtų prastai užduotis atliekančių žmonių, ypač tokių, kurie nepaiso jūsų bendrovės vertybių. Jeigu jums per sunku atleisti iš darbo tokius žmones, tuomet tiesiog atsiminkite, kad jie bus linkę ardyti jūsų įmonės kultūrą ir silpninti juos supančių darbuotojų teigiamą nusiteikimą dirbti.

1. **Struktūra: sukurkite ir valdykite greitai, lanksčiai ir sklandžiai dirbančią organizaciją**

Vadovai praleidžia valandų valandas kankinami minčių, kaip struktūrizuoti savo vadovaujamas organizacijas (pagal produktus, geografiją, klientus, ir kt.). Reikia sudaryti tokia struktūrą, kurios dėka būtų mažiau biurokratizmo ir darbas būtų paprastesnis. Paprasčiau ir greičiau – tai geriausi tikslai atliekant bet kokią reorganizaciją.

William Joyce, Nitin Nohria, Bruce Roberson „Kas veiksminga versle“ 2004